དེ་རྗེས་༸སྐྱབས་རྗེ་ནམ་སྙིང་རིན་པོ་ཆེ་མཆོག་ནས་འབྲུག་བུམ་ཐང་མཁར་ཆུ་དགོན་དུ་བཤད་གྲྭ་བཙུགས་པ་དེར་མཁན་པོའི་ལས་འགན་ཁུར་ཏེ་ལོ་དྲུག་ལྷག་ཙམ་རིང་དཔེ་ཁྲིད་གནང།ཕྱི་ལོ་༢༠༠༤ལོ་ནས་འབྲུག་བོད་སྒར་ནང་སྡོད་བོད་མི་ཡོངས་ནས་མགྲིན་ཅིག་ཏུ་གུ་རུ་ལྷ་ཁང་ཕུལ་བ་བཞིན་ཁོང་གིས་ཀྱང་བསྟན་འགྲོའི་དོན་ལ་དུ་ད་ལྟ་ཡང་གཙུག་ལག་ཁང་འདིར་ཉམས་གསོ་དགོས་པ་མང་དག་ཞིག་ཡོད་པའི་རྣམ་དཀར་གྱི་བྱེད་སྒོའི་འགོ་འདྲེན་པ་ཞུས་ཏེ།བྱ་བ་ལས་ཀྱི་འཁོར་ལོས་དུས་འདའ་བཞིན་པ་དང་འབྲེལ་སྔ་དགོང་གི་བསང་དང་།གསེར་སྐྱེམས།ཚེས་བཅུ་དང་གནམ་གང་ཉིན་མི་མང་འདུ་འཛོམས་ཀྱིས་མ་ཎི་དང་བཛྲ་གུ་རུ་སོགས་གང་མོས་གསོག་སྲོལ་ཡོད།ཆོ་འཕྲུལ་ཟླ་བར་བཀའ་འགྱུར་དག་འདོན་དང་།གཞན་ཡང་མྱུང་གནས་དང་ཞིང་སྒྲུབ་འཛུགས་བཞིན་ཡོད་པ་མ་ཟད།རྒྱུན་དུ་ཁྱིམ་ཚང་བཅུ་དྲུག་ནས་ལྷག་བསམ་རྣམ་དག་གིས་ཡར་ངོའི་ཚེས་བཅུར་བསྟན་པའི་སྦྱིན་གནང་བཞིིན་ཡོད་པ་བཅས་སོ།།